Ljubovnici/13
Trinaesti prizor
INTRIGALO i PROŽDOR
INTRIGALO: Gdje 'š, o Proždore? Gdje ideš? Vrag ti crjevetinu ubio, vele ti ti basta izjesti kostanja! 
PROŽDOR: Para da mi ih ti kupuješ, obješenjače! 
INTRIGALO: Ako ti ih ne kupujem, a ja ću ti ih kupit. 
PROŽDOR: Da' delongo fora bezzi! 
INTRIGALO: Trijeba je però da učiniš jedan posao. 
PROŽDOR: Ne intrigaj me u što od skandala, a činit ću sve što hoćeš. 
INTRIGALO: Evo ti dva dinara za dvije litre kostanja, pođi ih uzmi delongo, a poslije imaš otit probukarit na svaku ulicu kako komandatur: „Ako je tko izgubio jednu britvicu od srebra, donesi obilježje i nalježu, vrati' će mu se." 
PROŽDOR: Nije drugo nego to? Ja ću to delongo opravit. 
INTRIGALO: A kad to opraviš, nać ćeš me opeta, jer ću da se na mojoj skuli učiniš čovjek. Imamo ljepših posala, a kostanja koliko hoćeš. 
PROŽDOR: Evviva! Neka je meni. A gdje ću te nać? 
INTRIGALO: Najdalje u tovijerni. Adio! 
PROŽDOR: Dobro, tud ću te i iskat. A sada, neka opravim što mi je naredio. Ako je tko izgubio jednu britvicu srebrnu donesi obilježje i nalježu, vrati' će mu se!

Референце 

Ljubovnici